pythainlp/thai_wikipedia_clean_20230101 huggingface dataset:
กบแคระแอฟริกัน  เป็นสัตว์สะเทินน้ำสะเทินบกจำพวกกบสกุลหนึ่ง จัดอยู่ในสกุล "Hymenochirus" ในวงศ์กบเล็บ (Pipidae)
เป็นกบที่มีขนาดเล็ก อาศัยอยู่ในน้ำตลอดชีวิต มีลำตัวแบนราบมาก ขายื่นออกไปทางด้านข้างลำตัว ไม่มีเส้นข้างลำตัวเหมือนกบสกุลอื่นในวงศ์เดียวกัน ขาหลังใหญ่และมีแผ่นหนังเป็นพังผืดระหว่างนิ้วตีนใหญ่มาก ขาหน้ามีนิ้วตีนยาวและมีพังผืด ลูกอ๊อดกินสัตว์ขนาดเล็กต่าง ๆ เป็นอาหาร
มีความยาวเฉลี่ยประมาณ 6.35 เซนติเมตร (2.5 นิ้ว) อายุสูงสุดที่พบคือ 20 ปี พบกระจายพันธุ์ในแหล่งน้ำจืดต่าง ๆ ของทวีปแอฟริกา แถบลุ่มน้ำคองโก
เป็นกบที่มีขนาดเล็ก จึงนิยมเลี้ยงกันเป็นสัตว์น้ำสวยงามเหมือนปลาสวยงามในตู้กระจก โดยเฉพาะอย่างยิ่งในตัวที่เป็นสีเผือก
Hymenochirus
African dwarf frog
African dwarf frogs
ท่อยิงตอร์ปิโด
ท่อยิงตอร์ปิโด  เป็นอุปกรณ์ทรงกระบอกที่ใช้ในการปล่อยตอร์ปิโด ท่อยิงตอร์ปิโดมีอยู่สองประเภทหลักคือ ท่อยิงตอร์ปิโดใต้น้ำที่ติดตั้งในเรือดำน้ำและเรือผิวน้ำบางประเภท และท่อยิงตอร์ปิโดแบบแท่น (เรียกอีกอย่างว่า แท่นปล่อยตอร์ปิโด, Torpedo launcher) ที่ติดตั้งบนเรือผิวน้ำ ฐานปล่อยตอร์ปิโดของเรือผิวน้ำจะถูกออกแบบมาให้ใช้งานได้ตามประเภทของตอร์ปิโดที่รองรับเท่านั้น ในขณะที่ท่อยิงตอร์ปิโดของเรือดำน้ำจะมีขนาดมาตฐาน ท่อยิงปิโดยุคใหม่จะมีขนาดมาตรฐาน คือ 324 มม. (12.75 นิ้ว) สำหรับตอร์ปิโดเบาบนเรือผิวน้ำ และมีขนาด 533 มม. (21 นิ้ว) สำหรับตอร์ปิโดหนักในเรือดำน้ำ นอกเหนือไปจากนี้ก็ยังมีอีกหลายขนาดที่ใช้งานแตกต่างกันออกไป
ท่อยิงตอร์ปิโดของเรือดำน้ำนั้นมีกลไกซับซ้อนมากกว่าฐานปล่อยตอร์ปิโดของเรือผิวน้ำ เนื่องจากท่อนั้นต้องส่งตอร์ปิโดจากภายในเรือออกไปยังมวลน้ำภายนอกเรือที่มีความดันมากกว่า ทำให้ท่อยิงตอร์ปิโดจำเป็นต้องมีแอร์ล็อกเพื่อป้องกันน้ำไหลเข้ามาภายในตัวเรือ
Torpedo tube
Torpedo launcher
ฐานปล่อยตอร์ปิโด
Bittersweet (เพลงของอะระชิ)
Meikyū Love Song
Guts! (เพลงของอะระชิ)
Hystrix (porcupine)
กีฬาทางน้ำชิงแชมป์โลก 1975
กีฬาทางน้ำชิงแชมป์โลก 1975  จัดขึ้นที่กาลี, ประเทศโคลอมเบีย ระหว่างวันที่ 19 กรกฎาคม – 27 กรกฎาคม โดยมีนักกีฬาเข้าร่วมทั้งหมด 682 คน
ชาวอุยกูร์
อุยกูร์ (; ; ; , ; บางครั้งสะกดเป็น ) เป็นกลุ่มชนเตอร์กิกกลุ่มหนึ่งที่อาศัยอยู่ในเอเชียตะวันออกและเอเชียกลาง ปัจจุบันชาวอุยกูร์ส่วนใหญ่อาศัยอยู่ในเขตปกครองตนเองซินเจียงอุยกูร์
โดยทั่วไป จำนวนประชากรชาวอุยกูร์ในประเทศจีนอาศัยอยู่ในเขตปกครองตนเองซินเจียง โดยมีประชากรจำนวนน้อยที่อาศัยอยู่ในบริเวณอื่นของประเทศ เช่น เทศมณฑลเถา-ยฺเหวียนมีประชากรประมาณ 5,000–10,000 คน
จำนวนประชากรชาวอุยกูร์ยังคงเป็นหัวข้อพิพาท โดยเฉพาะประชากรในประเทศจีน ทางการจีนระบุจำนวนประชากรในเขตปกครองตนเองซินเจียงที่มากกว่า 12 ล้านคน ซึ่งเป็นจำนวนประชากรประมาณครึ่งหนึ่งของประชากรทั้งหมดในเขตปกครองตนเอง อย่างไรก็ตาม ในช่วง ค.ศ. 2003 ชาวอุยกูร์บางกลุ่มอ้างว่าทางการจีนนับจำนวนประชากรของตนน้อยกว่าความเป็นจริง โดยอ้างว่าที่จริงมีประชากรมากกว่า 20 ล้านคน. ข้อพิพาทเรื่องประชากรยังคงมีอยู่ โดยนักเคลื่อนไหวและกลุ่มบางกลุ่มอย่าง World Uyghur Congress และ Uyghur American Association อ้างว่าประชากรชาวอุยกูร์อยู่ในขอบเขตระหว่าง 20 ถึง 30 ล้านคน บางส่วนอ้างว่าจำนวนประชากรที่แท้จริงคือ 35 ล้านคน ถึงกระนั้น นักวิชาการโดยทั่วไปปฏิเสธข้ออ้างเหล่านี้ ศาสตราจารย์ Dru C. Gladney เขียนไว้ในหนังสือ "" เมื่อ ค.ศ. 2004 ว่ามี "หลักฐานไม่เพียงพอ" ที่สนับสนุนข้ออ้างชาวอุยกูร์เกี่ยวกับประชากรในประเทศจีนมีมากกว่า 20 ล้านคน
กีฬาทางน้ำชิงแชมป์โลก 1978
กีฬาทางน้ำชิงแชมป์โลก 1978  จัดขึ้นที่เมืองเบอร์ลินตะวันตก, ประเทศเยอรมนีตะวันตก ระหว่างวันที่ 20 สิงหาคม – 28 สิงหาคม
มาร์ก รึตเตอ
&lt;parentid&gt;9939121&lt;/parentid&gt;
&lt;timestamp&gt;2022-12-10T09:55:29Z&lt;/timestamp&gt;
มาร์ก รึตเตอ  เกิดเมื่อวันที่ 14 กุมภาพันธ์ พ.ศ. 2510 เป็นนายกรัฐมนตรีแห่งเนเธอร์แลนด์ หลังจากชนะการเลือกตั้งทั่วไปสมัยแรกเมื่อปี พ.ศ. 2553 สมัยที่ 2 เมื่อปี พ.ศ. 2555 และสมัยที่ 3 เมื่อปี พ.ศ. 2560 และเป็นหัวหน้าพรรคประชาชนเพื่อเสรีภาพและประชาธิปไตยคนปัจจุบัน
มาร์ก รีตเตอ
การเลือกตั้งประธานาธิบดีสหรัฐอเมริกา ค.ศ. 2012
การเลือกตั้งประธานาธิบดีสหรัฐอเมริกา ค.ศ. 2016
ปลาแฮร์ริงน้ำจืด
ปลาสปรัทแม่น้ำ
แมททิว สตีเวนส์
แมททิว เซลต์
เหลียง เหวินโป
เซียว กั๋วตง
โหล เสวี่ยเจวียน
กุสตาวู เองดริส
กุสตาวู เองดริส (; 23 สิงหาคม ค.ศ. 1975 —) เป็นนักกีฬาวอลเลย์บอลชายชาวบราซิล เป็นสมาชิกคนหนึ่งของทีมชาติบราซิล และสโมสรวอลเลย์บอลบราซิลอะปาวีกานูซ เขาเล่นตำแหน่งตัวบล็อกกลาง
กุสตาวู เองดริส เกิดที่ปาสซูฟูนดู, รัฐฮิวกรังจีดูซูว, ประเทศบราซิล เขามีน้องชายชื่อมูรีลู เป็นนักวอลเลย์บอลทีมชาติบราซิล เขาแต่งงานกับราเชล พวกเขามีลูกชายสองคนชื่อว่า เอนซู - เอริค
ลัว เซว่เจวียน
เรดฮ็อตชิลิเป็ปเปอร์ส
เซียง เจ้าซง
สยง เฉาจง
ยานจูโน
ชี หยาง
แบทแมน ปะทะ ซูเปอร์แมน แสงอรุณแห่งยุติธรรม
แบทแมน ปะทะ ซูเปอร์แมน แสงอรุณแห่งยุติธรรม  เป็นภาพยนตร์แนวซูเปอร์ฮีโรอเมริกัน ฉายเมื่อปี ค.ศ. 2016 สร้างจากตัวละครแบทแมนและซูเปอร์แมนของดีซีคอมิกส์ ภาพยนตร์ดำเนินเรื่องต่อจาก "บุรุษเหล็ก ซูเปอร์แมน" (2013) และเป็นภาพยนตร์เรื่องที่สองในจักรวาลขยายดีซี กำกับโดย แซ็ก สไนเดอร์ เขียนบทโดย คริส เทอร์ริโอและเดวิด เอส. โกเยอร์ มีนักแสดงนำจำนวนมาก ได้แก่ เบน แอฟเฟล็ก, เฮนรี แควิลล์, เจสซี ไอเซนเบิร์ก, กัล กาด็อต, ลอเรนซ์ ฟิชเบิร์น, เอมี แอดัมส์, เจเรมี ไอเอินส์, ฮอลลี ฮันเตอร์และไดแอน เลน "แบทแมน ปะทะ ซูเปอร์แมน แสงอรุณแห่งยุติธรรม" เป็นภาพยนตร์คนแสดงเรื่องแรกที่แบทแมนและซูเปอร์แมนปรากฏตัวพร้อมกัน เป็นการปรากฏตัวครั้งแรกของ วันเดอร์วูแมน ในรูปแบบภาพยนตร์คนแสดง ในภาพยนตร์ เล็กซ์ ลูเธอร์ อาชญากรอัจฉริยะ ปั่นหัวแบทแมนให้ต่อสู้กับซูเปอร์แมน ผู้ที่ลูเธอร์นั้นหลงใหล
ภาพยนตร์ได้รับการประกาศครั้งแรกในงาน ซานดิเอโกคอมิก-คอน เมื่อปี ค.ศ. 2013 หลังจากฉายของ "บุรุษเหล็ก ซูเปอร์แมน" สไนเดอร์กล่าวว่าภาพยนตร์จะได้รับแรงบันดาลใจจากหนังสือการ์ตูน "แบทแมน" ชุด "เดอะดาร์กไนต์รีเทิร์นส์" โดย แฟรงก์ มิลเลอร์ แต่ชี้แจงว่าจะเป็นเรื่องราวต้นฉบับ ตัวละครแบทแมนในภาพยนตร์เรื่องนี้ แตกต่างจากตัวละครตัวเดียวกันที่แสดงใน "อัศวินรัตติกาลไตรภาค" ทำให้เป็นการรีบูตตัวละครในภาพยนตร์ใหม่อีกครั้ง ภาพยนตร์ยังได้รับแรงบันดาลใจจากองค์ประกอบการเล่าเรื่องใน "เดอะเดทออฟซูเปอร์แมน" งานก่อนการถ่ายทำเริ่มต้นที่ วิทยาลัยลอสแอนเจลิสตะวันออก ในเดือนตุลาคม ค.ศ. 2013 การถ่ายทำหลักเริ่มต้นในเดือนพฤษภาคม ค.ศ. 2014 ที่ ดีทรอยต์ มีการถ่ายทำเพิ่มเติมที่ อิลลินอยและนิวเม็กซิโก การถ่ายสิ้นสุดในเดือนธันวาคมปีเดียวกัน
"แบทแมน ปะทะ ซูเปอร์แมน แสงอรุณแห่งยุติธรรม" ฉายรอบปฐมทัศน์ที่ หอประชุมแห่งชาติ ใน เม็กซิโกซิตี เมื่อวันที่ 19 มีนาคม ค.ศ. 2016 และฉายในสหรัฐวันที่ 25 มีนาคม ค.ศ. 2016 ในระบบสองมิติ, สามมิติ, ขนาดใหญ่พิเศษและฟิล์มขนาด 70 มิลลิเมตร จัดจำหน่ายโดย วอร์เนอร์บราเธอร์สพิกเจอส์ ภาพยนตร์เปิดตัวได้อย่างแข็งแกร่งในสัปดาห์แรกและได้สร้างสถิติใหม่ในบ็อกซ์ออฟฟิศ แต่กลับประสบปัญหาทำเงินตกต่ำที่สุดเป็นประวัติศาสตร์ในสุดสัปดาห์ที่สอง แม้ว่าภาพยนตร์จะทำกำไรได้ แต่ก็ถือว่าทำเงินในบ็อกซ์ออฟฟิศได้อย่างน่าผิดหวัง ภาพยนตร์ได้รับคำวิจารณ์ที่ไม่ดีจากนักวิจารณ์ โดยติในเรื่องโทน, บทและจังหวะของภาพยนตร์ แม้ว่าบางคนจะชมในเรื่องด้านภาพและการแสดง ภาพยนตร์ฉบับขยาย มีชื่อว่า "อัลติเมตเอดิชัน" ซึ่งเพิ่มความยาวของภาพยนตร์อีก 31 นาที วางจำหน่ายในรูปแบบดิจิทัลเมื่อวันที่ 28 มิถุนายน ค.ศ. 2016 และบลูเรย์ เมื่อวันที่ 19 กรกฎาคม ค.ศ. 2016 ภาพยนตร์ภาคต่อ "จัสติซ ลีก" ฉายในเดือนพฤศจิกายน ค.ศ. 2017
18 เดือนหลังการต่อสู้อย่างดุเดือดในเมืองเมโทรโปลิสระหว่างซูเปอร์แมนกับนายพลซ็อด ซูเปอร์แมนกลายเป็นหัวข้อถกเถียง คลาร์ก เค้นต์ นามแฝงของซูเปอร์แมนและนักข่าวของเดลีแพลเน็ทย้ายมาอยู่กับโลอิส เลน ขณะที่บรูซ เวย์น มหาเศรษฐีและผู้พิทักษ์เมืองกอแทมในชื่อ "แบทแมน" มองว่าซูเปอร์แมนเป็นภัยคุกคาม ด้านคลาร์กเองก็มองว่าแบทแมนเป็นภัยคุกคามเช่นกันและลงบทความโจมตีในเดลีแพลเน็ท เวย์นสืบรู้ว่านักค้าอาวุธชาวรัสเซีย อนาโตลี เคนยาเซฟติดต่อกับเล็กซ์ ลูเธอร์ เจ้าของบริษัทเล็กซ์ ลูเธอร์ขออนุญาตวุฒิสมาชิกจูน ฟินช์ให้นำคริปโตไนต์ขึ้นจากมหาสมุทรอินเดียหลังซ็อดพยายามจะแปรสภาพเป็นที่ดิน แต่ฟินช์ไม่อนุญาต ลูเทอร์ยังแอบติดต่อกับคนใกล้ชิดของฟินช์เพื่อครอบครองร่างของซ็อดและยานคริปโตไนต์
เวย์นร่วมงานเลี้ยงของลูเทอร์และพบกับไดแอนา พรินซ์ นักค้าของเก่าผู้ลึกลับ เวย์นลอบเข้าไปขโมยข้อมูลภายในเมนเฟรมของบริษัทเล็กซ์ ขณะกำลังถอดรหัสข้อมูลในถ้ำค้างคาว เวย์นฝันเห็นโลกหลังถูกภัยพิบัติ โดยมีเขาเป็นหัวหน้าทีมที่ต่อสู้กับซูเปอร์แมน เวย์นได้รับคำเตือนจากผู้เดินทางข้ามเวลาว่าเลนจะมีบทบาทสำคัญในอนาคตและรีบเร่งให้เขาค้นหา "คนอื่น ๆ" ภายหลังเวย์นพบว่าลูเธอร์ไม่ได้ต้องการแค่ทดลองคริปโตไนต์ แต่ยังทดลองกับยอดมนุษย์ ซึ่งหนึ่งในนั้นคือพรินซ์ซึ่งเป็นนักรบอมตะ เวย์นบอกกับอัลเฟรด เพนนีเวิร์ธ พ่อบ้านและคนใกล้ชิดว่าเขาวางแผนจะขโมยคริปโตไนต์เพื่อใช้ต่อสู้กับซูเปอร์แมน
ลูเธอร์วางระเบิดในที่ประชุมที่ฟินช์กำลังไต่สวนซูเปอร์แมน ทำให้ทุกคนเสียชีวิต ซูเปอร์แมนซึ่งเสียใจที่ยับยั้งเหตุการณ์นี้ไม่ได้ตัดสินใจเนรเทศตัวเอง ด้านแบทแมนบุกเข้าไปในบริษัทเล็กซ์เพื่อขโมยคริปโตไนต์ จากนั้นได้สร้างชุดเกราะ ปืนยิงระเบิดคริปโตไนต์และหอกคริปโตไนต์ ขณะเดียวกันลูเธอร์ได้เข้าไปในยานคริปโตไนต์และได้พบข้อมูลหลายอย่าง
ลูเธอร์ลักพาตัวมาร์ธา เค้นต์ แม่บุญธรรมของคลาร์กและเปิดเผยว่าตนต้องการยุยงให้ซูเปอร์แมนและแบทแมนสู้กัน ลูเธอร์บังคับให้ซูเปอร์แมนฆ่าแบทแมนเพื่อแลกกับชีวิตของมาร์ธา ซูเปอร์แมนพยายามอธิบายให้แบทแมนฟังแต่ไม่สำเร็จ ทั้งคู่สู้กันอย่างรุนแรง ก่อนที่แบทแมนจะมีโอกาสฆ่าซูเปอร์แมน ซูเปอร์แมนบอกแบทแมนให้ "ปกป้องมาร์ธา" ซึ่งมีชื่อเดียวกับแม่ของแบทแมน เลนมาถึงแล้วอธิบายสถานการณ์ทั้งหมดให้ทั้งคู่ฟัง แบทแมนจึงแยกไปช่วยมาร์ธา ส่วนซูเปอร์แมนไปพบลูเธอร์ที่ยานคริปโตไนต์
เมื่อแผนการไม่สำเร็จ ลูเธอร์ใช้แผนสำรองคือปล่อยดูมส์เดย์ สัตว์ประหลาดที่ตัดต่อพันธุกรรมจากดีเอ็นเอของซ็อดและของเขาเองออกมา ซูเปอร์แมน แบทแมนและพรินซ์ในชื่อ "วันเดอร์วูแมน" ร่วมกันต่อสู้กับดูมส์เดย์แต่สู้ไม่ได้ เมื่อพบว่าดูมส์เดย์จะอ่อนพลังเมื่อถูกคริปโตไนต์ ซูเปอร์แมนใช้หอกคริปโตไนต์แทงดูมส์เดย์จนตาย แต่ซูเปอร์แมนที่อ่อนแรงจากคริปโตไนต์เช่นกันก็ถูกดูมส์เดย์แทงตาย
ลูเธอร์ถูกจับกุมและถูกโกนศีรษะ เมื่อเวย์นไปเยี่ยม ลูเธอร์เย้ยหยันว่าเมื่อซูเปอร์แมนตายไป โลกก็อ่อนแอเกินกว่าจะต่อต้านสิ่งมีชีวิตนอกโลกที่มาคุกคาม ลูเธอร์ยังเตือนว่ากำลังมีบางสิ่งที่ใหญ่กว่านี้มาที่โลก มีการจัดงานรำลึกถึงซูเปอร์แมนที่เมืองเมโทรโปลิส คลาร์กถูกประกาศว่าเสียชีวิต เวย์น, เลน, มาร์ธาและพรินซ์มาร่วมงานศพของเขา มาร์ธามอบซองที่ภายในมีแหวนหมั้นของคลาร์กให้เลน ด้านเวย์นพูดคุยกับพรินซ์หลังงานศพว่าเขาตั้งใจจะสร้างทีมยอดมนุษย์เพื่อทำหน้าที่ปกป้องโลกหลังซูเปอร์แมนตาย โดยเริ่มจากค้นหาจากในเอกสารของลูเธอร์ เมื่อทั้งหมดกลับไป เศษดินรอบ ๆ โลงศพของคลาร์กก็เริ่มลอยขึ้น
นอกจากนี้ยังมีเรย์ ฟิชเชอร์, เจสัน โมโมอาและเอซรา มิลเลอร์ ที่มารับบทวิกเตอร์ สโตน/ไซบอร์ก, อาร์เธอร์ เคอร์รี/อะควาแมนและแบร์รี อัลเลน/เดอะแฟลช ตามลำดับ เพื่อปูทางไปสู่ "จัสติซลีก" อีกด้วย
"แบทแมน ปะทะ ซูเปอร์แมน แสงอรุณแห่งยุติธรรม" ได้รับการประกาศในงาน San Diego Comic-Con International ปี 2013 หลังการออกฉายของ "บุรุษเหล็กซูเปอร์แมน" โดยแซ็ค สไนเดอร์และเดวิด เอส. โกเยอร์จะกลับมาทำหน้าที่ผู้กำกับและผู้เขียนตามลำดับ ภาพยนตร์เรื่องนี้ได้รับแรงบันดาลใจจากหนังสือการ์ตูนแบทแมนตอน "The Dark Knight Returns" การถ่ายทำเริ่มในเดือนพฤษภาคม 2014 ที่ดีทรอยต์ รัฐมิชิแกน และถ่ายทำเพิ่มเติมที่ชิคาโก รัฐอิลลินอย การถ่ายทำเสร็จสิ้นในเดือนธันวาคม ปีเดียวกัน
"แบทแมน ปะทะ ซูเปอร์แมน แสงอรุณแห่งยุติธรรม" ทำรายได้เปิดตัวในประเทศไทย 18.71 ล้านบาท ระหว่างวันที่ 14-20 เมษายน 2016 ภาพยนตร์เรื่องนี้ทำรายได้ 152.72 ล้านบาท
"แบทแมน ปะทะ ซูเปอร์แมน แสงอรุณแห่งยุติธรรม" ได้รับรางวัลโกลเดนเทรเลอร์อะวอดส์ 2016 สาขา Most Original Poster
หนามวัวซัง
หนามวัวซัง อยู่ในวงศ์ Capparaceae เป็นไม้พุ่มเลื้อยขึ้นเป็นกอ กลีบดอกสีขาว เกสรตัวผู้จำนวนมาก ทั้งต้นเป็นยาแก้ไข้และขับน้ำเหลืองเสีย
Capparis sepiaria
ช่องเนชั่น
พระยาสิงห์เสนี (สอาด สิงหเสนี)
นายพลตรี พระยาสิงห์เสนี นามเดิม สอาด สกุลสิงหเสนี เป็นขุนนางชาวสยาม ผู้ดำรงตำแหน่งสำคัญหลายตำแหน่ง เช่น องคมนตรี อัครราชทูต เจ้ากรมคลังแสงสรรพาวุธ เป็นต้น
พระยาสิงห์เสนี มีนามเดิมว่าสอาด เกิดเมื่อวันศุกร์ขึ้น 11 ค่ำ เดือน 11 ปีมะแม ตรงกับวันที่ 7 ตุลาคม พ.ศ. 2402 เป็นบุตรคนที่ 4 ของพระยาเพ็ชรชฎา (ดิศ สิงหเสนี) กับคุณหญิงนุ่ม ถึงปี พ.ศ. 2411 พระอินทรเทพ (ทับ ทรรพนันทน์) ขณะมีบรรดาศักดิ์เป็นหลวงสิทธิ์นายเวร ได้พาไปถวายตัวเป็นมหาดเล็กไล่กา
พ.ศ. 2423 ได้ลาอุปสมบท ณ วัดโสมนัสราชวรวิหาร โดยมีสมเด็จพระวันรัตน์ (ทับ พุทฺธสิริ) เป็นพระอุปัชฌาย์ พระวรวงศ์เธอ พระองค์เจ้าพระอรุณนิภาคุณากร และสมเด็จพระพุฒาจารย์ (เขียว จนฺทสิริ) เป็นคู่พระกรรมวาจาจารย์ บวชอยู่ 9 เดือนจึงลาสิกขาบท แล้วกลับไปรับราชการ
เดือนสิงหาคม พ.ศ. 2426 ย้ายไปดำรงตำแหน่งผู้ช่วยทูตฝ่ายทหารเหล่าทัพประจำกรุงปารีส ต่อมาได้เยือนหลายประเทศและเข้าเฝ้าประมุขรัฐหลายท่าน เช่น สมเด็จพระราชินีนาถวิกตอเรียในระหว่างพระราชพิธีกาญจนาภิเษก สมเด็จพระเจ้าออสการ์ที่ 2 แห่งสวีเดน ประธานาธิบดีโกรเวอร์ คลีฟแลนด์ และจักรพรรดิเมจิ
เมื่อกลับมารับราชการในสยาม ท่านได้รับแต่งตั้งเป็นข้าหลวงเทศาภิบาลมณฑลนครราชสีมา ได้ถวายบังคมลาไปรับราชการในวันที่ 30 เมษายน พ.ศ. 2437
วันที่ 9 มกราคม พ.ศ. 2439 ได้รับแต่งตั้งเป็นองคมนตรี พ.ศ. 2442-2445 ไปดำรงตำแหน่งอัครราชทูตประจำกรุงลอนดอน พ.ศ. 2443-พ.ศ. 2444 เป็นอัครราชทูตประจำกรุงวอชิงตัน ดี.ซี. แล้วกลับสยามในปี พ.ศ. 2445
ในปี พ.ศ. 2446 ได้ดำรงตำแหน่งปลัดทูลฉลองกระทรวงกลาโหม เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต ท่านได้เข้าพิธีถือน้ำและรับแต่งตั้งเป็นองคมนตรี ณ พระอุโบสถวัดพระศรีรัตนศาสดาราม ในวันที่ 24 ตุลาคม พ.ศ. 2453 พ.ศ. 2453 เป็นเจ้ากรมคลังแสงสรรพาวุธ และในปี พ.ศ. 2455 เป็นผู้ช่วยสมุหราชองครักษ์ ถึง พ.ศ. 2456 จึงเกษียณจากราชการ
พระยาสิงห์เสนี มีบุตรธิดา 3 คนกับคุณหญิงหงษ์ สิงหเสนี (ธิดาของพระยาประชาชีพบริบาล (เหม สิงหเสนี) กับคุณหญิงเกด) ได้แก่
และมีบุตรธิดากับอนุภรรยาอีกหลายคน ได้แก่
พระยาสิงห์เสนี ป่วยด้วยโรคไข้หวัดใหญ่และปอดอักเสบมาตั้งแต่วันที่ 8 กุมภาพันธ์ พ.ศ. 2474 นายแพทย์ หลวงประกิตเวชศักดิ์ และนายแพทย์ พระสุนทโรสถ จากโรงพยาบาลจุฬาลงกรณ์ ช่วยกันรักษา แต่อาการยังทรุดลงเนื่องจากท่านชราภาพ จนถึงแก่อนิจกรรมเมื่อวันที่ 16 กุมภาพันธ์ พ.ศ. 2474 ได้รับพระราชทานโกศโถประกอบศพ ชั้นรองโกศ 2 ชั้น ฉัตรเบญจาตั้ง 4 คัน เป็นเกียรติยศ และได้รับพระราชทานเพลิงศพเมื่อวันที่ 11 เมษายน พ.ศ. 2475 เวลา 17:30 น. ณ วัดเทพศิรินทราวาสราชวรวิหาร
ได้รับพระราชทานเครื่องยศ ดังนี้
ได้รับพระราชทานเครื่องราชอิสริยาภรณ์ เหรียญ และเข็มของประเทศไทย และเครื่องราชอิสริยาภรณ์ เครื่องอิสริยาภรณ์ และเหรียญของต่างประเทศ ดังนี้
กฎหมายการสงคราม
จีเอ็มเอ็มแชนเนล
ซานา จาร์ลากาโซวา
ผักคราดทะเล
อำเภอคูจิ
อำเภอคูจิ  เป็นอำเภอที่ตั้งอยู่ในจังหวัดอิบารากิ ประเทศญี่ปุ่น
ไทโรซีน
ไทโรซีน  เป็นกรดอะมิโนชนิดหนึ่ง ซึ่งกรดอะมิโนเป็นหน่วยย่อยของโปรตีน โดยคำว่า ไทโรซีน มาจากคำว่า "tyros" ในภาษากรีก แปลว่า ชีส เนื่องจาก ไทโรซีส ถูกพบครั้งแรกจากการย่อยชีสในปี ค.ศ. 1846
ร่างกายสามารถสังเคราะห์ ไทโรซีน ได้จาก ฟีนิลอะลานีน ซึ่งฟีนิลอะลานีน เป็นกรดอะมิโนจำเป็น ร่างกายไม่สามารถสังเคราะห์เองได้ ต้องรับประทานจากอาหารเท่านั้น
โดยเอมไซม์ฟินิลอะลานีนไฮดรอกซีเลส เป็นตัวเร่งปฏิกิริยาเปลี่ยน ฟีนิลอะลานีน ให้เป็น ไทโรซีน
ตัวอย่างโรค
โรคไทโรซีนสูงในเลือดชนิดที่ 1 (Tyrosinemia Type I)
ไทโรซีน เป็นสารตั้งต้นของสารสื่อประสาทได้แก่
เนื่องจาก ไทโรซีน เป็นสารตั้งต้นของสารต่างๆ ที่กล่าวมาข้างต้น จึงมีการนำ ไทโรซีน มาเป็นผลิตภัณฑ์เสริมอาหาร โดยมีการศึกษาวิจัยพบว่า ช่วยกระตุ้นสมอง ลดความเครียด ลดอาการซึมเศร้า
ไทโรซีน พบได้ในผลิตภัณฑ์อาหารที่มีโปรตีนสูง เช่น ไก่, ไก่งวง, นม, โยเกิร์ต, ชีส, ถั่วลิสง, ถั่วอัลมอนด์, เมล็ดฟักทอง, งา, ถั่วเหลือง, ถั่วลิมา, อาโวคาโด และกล้วย เป็นต้น
ไดโงะ (จังหวัดอิบารากิ)
ไดโงะ  เป็นเมืองที่ตั้งอยู่ในอำเภอคูจิ จังหวัดอิบารากิ ประเทศญี่ปุ่น
เมื่อวันที่ 1 เมษายน ค.ศ. 2012 เมืองนี้มีประชากรประมาณ 20,140 คน และมีความหนาแน่นของประชากร 61.82 คน/กม.² มีเนื้อที่ทั้งหมด 325.78 กม.²
ปีเตอร์ วาเรลลาส
ปีเตอร์ วาเรลลาส (; 2 ตุลาคม ค.ศ. 1984 —) เป็นนักกีฬาโปโลน้ำชาวอเมริกัน
ในปี ค.ศ. 2008 เขาได้เข้าร่วมการแข่งขันโอลิมปิกฤดูร้อน 2008 ในรอบชิงชนะเลิศทีมชาติสหรัฐอเมริกา แพ้ทีมชาติฮังการี จึงทำให้ทีมชาติของเขาได้รับเหรียญเงิน
การเลือกตั้งทั่วไปในเนเธอร์แลนด์ พ.ศ. 2555
การเลือกตั้งทั่วไปในเนเธอร์แลนด์ พ.ศ. 2555 จัดขึ้นในวันที่ 12 กันยายน พ.ศ. 2555 เพื่อเลือกสมาชิกสภาผู้แทนราษฎรใหม่จำนวน 150 คน การเลือกตั้งครั้งนี้เป็นการเลือกตั้งก่อนกำหนด การเลือกตั้งครั้งนี้เป็นชัยชนะของพรรคประชาชนเพื่อเสรีภาพและประชาธิปไตยซึ่งนำโดยนายมาร์ก รึตเตอ นายกรัฐมนตรี และสามารถจัดตั้งรัฐบาลผสมกับพรรคแรงงาน
ส่วนพรรคอื่นๆที่ได้คะแนนรองลงไปได้แก่ พรรคสังคมนิยม พรรคเรียกร้องประชาธิปไตยคริสเตียน ประชาธิปัตย์ 66 สหภาพคริสเตียน ครุนลิงก์ส พรรคการเมืองปฏิรูป พรรคเพื่อสัตว์ และไฟฟ์ติกปลุส
คิม ยอน-คยอง
ฮวัง ยอน-จู
เอฟเอคอมมิวนิตีชีลด์ 2013
การแข่งขันฟุตบอล เอฟเอคอมมิวนิตีชีลด์ 2013 จัดแข่งขันมาเป็นครั้งที่ 91 ของ เอฟเอคอมมิวนิตีชีลด์,เป็นการแข่งขันฟุตบอลประจำปีในการต่อกรของทีมแชมป์ พรีเมียร์ลีก และทีมแชมป์ เอฟเอคัพ. ครั้งนี้ถูกจัดขึ้นที่ สนามกีฬาเวมบลีย์ ใน กรุงลอนดอน เมื่อวันที่ 11 สิงหาคม พ.ศ. 2556. เกมนี้เป็นการพบกันระหว่าง แชมเปียนส์ของฟุตบอล พรีเมียร์ลีก ฤดูกาล 2012–13, แมนเชสเตอร์ยูไนเต็ด, และ เอฟเอคัพ ฤดูกาล 2012–13 ทีมชนะเลิศ, วีแกน แอธเลติก. ต่อไปนี้การตกชั้นของทีมวีแกนสู่ ฟุตบอลลีกแชมเปียนชิป เพียงไม่กี่วันหลังจากประสบความสำเร็จในถ้วยของพวกเขา, มันเป็นครั้งแรกที่ทีมนอกเหนือจากดิวิชันสูงสุดให้ความสำคัญในคอมมิวนิตี ชีลด์ ตั้งแต่ เวสต์แฮม ยูไนเต็ด ใน ปี ค.ศ. 1980.
แมนเชสเตอร์ยูไนเต็ด ชนะเลิศโล่การกุศลรายการนี้เป็นสมัยที่ 16 ทันทีและรวมเป็นสมัยที่ 20 หลังจากชัยชนะ 2–0 เหนือทีม วีแกน แอทเลติก, จากการทำคนเดียวสองประตูของ โรบิน ฟัน แปร์ซี.
โล่การกุศลของฤดูกาลนี้เนที่โดดเด่นโดยเฉพาะอย่างยิ่งสำหรับเกียรติประวัติในฐานะผู้จัดการทีมแมนเชสเตอร์ยูไนเต็ดของ เดวิด มอยส์, ในสิ่งที่เป็นแมตช์แรกของเขาอย่างเป็นทางการin what ในความดูแลของสโมสรหลังจากที่ เซอร์ อเล็กซ์ เฟอร์กูสัน เกษียณตัวเองหลังจบฤดูกาล 2012–13.
กลุ่มอาการสเตอร์จ-เวเบอร์
กลุ่มอาการสเตอร์จ-เวเบอร์  เป็นโรคของความผิดปกติแต่กำเนิดของระบบประสาทและผิวหนัง (ฟาโคมาโตซิส) อย่างหนึ่ง มักพบกับการมีปานพอร์ตไวน์บนใบหน้า ต้อหิน อาการชัก ความบกพร่องทางสติปัญญา และหลอดเลือดผิดปกติที่เยื่อหุ้มสมองข้างเดียวกัน (ipsilateral leptomeningeal angioma) ผู้ป่วยโรคนี้จะมีหลอดเลือดผิดปกติบนผิวสมอง ส่วนใหญ่เป็นเพียงด้านเดียว
Sturge–Weber syndrome
Sturge-weber syndrome
Sturge weber syndrome
มอร์แกน ชเนแดร์แล็ง
มอร์แกน ชเนแดร์แล็ง (; เกิดวันที่ 8 พฤศจิกายน ค.ศ. 1989) เป็นนักฟุตบอลชาวฝรั่งเศส ปัจจุบันเล่นให้กับนิส และ ทีมชาติฝรั่งเศส ในตำแหน่งกองกลางตัวรับ
ชเนแดร์แล็งสร้างชื่อมากับเซาแทมป์ตัน ในตำแหน่งกองกลางตัวรับ ก่อนจะย้ายมาสู่แมนเชสเตอร์ยูไนเต็ด สโมสรในระดับใหญ่ขึ้นในช่วงที่มีลูวี ฟัน คาล เป็นผู้จัดการสโมสรและหัวหน้าผู้ฝึกสอน แต่ทว่าเพียงฤดูกาลเดียวเมื่อทางสโมสรได้เปลี่ยนตัวผู้จัดการสโมสรและหัวหน้าผู้ฝึกสอนเนื่องจากฟัน คาล ไม่สามารถนำพาสโมสรไปสู่ความสำเร็จได้ เป็นโชเซ มูรีนโย ชเนแดร์แล็งไม่ได้รับการลงเล่นอย่างต่อเนื่อง โดยได้ลงเล่นในพรีเมียร์ลีกไปเพียง 3 นัดเท่านั้น ทำให้ในต้นปี ค.ศ. 2017 จึงได้ย้ายไปสู่เอฟเวอร์ตันด้วยค่าตัว 20 ล้านปอนด์ (ราว 900 ล้านบาท) ด้วยสัญญา 4 ปีครึ่ง และอาจเพิ่มเป็น 24 ล้านปอนด์ (ราว 1,080 ล้านบาท) ได้ในอนาคต
นูร์ฟีตรียานา ซัลมัน
นูร์ฟีตรียานา ซัลมัน  หรือ นูร์ฟีตรียานา ไซมัน  นักยิงธนูชาวอินโดนีเซีย เกิดเมื่อ 7 มีนาคม พ.ศ.2505 เข้าแข่งขันยิงธนูประเภททีมหญิงในกีฬาโอลิมปิก พ.ศ. 2531 ที่โซล ร่วมกับลีลีซ ฮันดายานี และกูซูมา วาร์ดานี ได้เหรียญเงินยิงธนูทีมหญิงในกีฬาโอลิมปิก พ.ศ. 2531 ที่ โซล
ราเอมา ลีซา รุมเบอวัซ
ราเอมา ลีซา รุมเบอวัซ (Raema Lisa Rumbewas) นักยกน้ำหนักชาวอินโดนีเซีย เกิดเมื่อ 10 กันยายน พ.ศ. 2523 ที่ ปาปัว ประเทศอินโดนีเซีย ได้เหรียญเงินกีฬายกน้ำหนักในโอลิมปิกเกมส์ถึง 2 ครั้ง ครั้งแรกได้เหรียญเงินในยกน้ำหนักหญิงรุ่น 48 กิโลกรัม ในกีฬาโอลิมปิก พ.ศ. 2543 ที่ ซิดนีย์ และได้เหรียญเงินอีกครั้งในยกน้ำหนักหญิงรุ่น 53 กิโลกรัม ในกีฬาโอลิมปิก พ.ศ. 2547 ที่ เอเธนส์ ส่วนกีฬาโอลิมปิก พ.ศ. 2551 ที่ปักกิ่ง เธอลงแข่งขันในรุ่นเดิม แต่ได้เพียงอันดับที่ 4.
อาร์ดี วีรานาตา
อาร์ดี วีรานาตา (Ardy Wiranata) นักแบดมินตันชาวอินโดนีเซีย เกิดเมื่อ 10 กุมภาพันธ์ พ.ศ. 2513 เขาเป็นนักแบดมินตันอันดับสูงของโลกในใน พ.ศ. 2533 และเขาเหรียญเงินในการแข่งขันแบดมินตันชายเดี่ยวในกีฬาโอลิมปิก พ.ศ. 2535 ที่ บาร์เซโลนา
แชลอนากูรา
แชลอนากูรา (, , ; ; ; ) เป็นเมืองในจังหวัดลูบุช ตั้งอยู่ทางตะวันตกของประเทศโปแลนด์ มีประชากรอาศัยอยู่ประมาณ 140,892 คน (ค.ศ. 2020)
แชลอนากูราเป็นเมืองพี่น้องกับเมืองดังนี้:
เบิร์ต โซโมดิโอ
เบิร์ต โซโมดิโอ นักมวยสากลชาวฟิลิปปินส์ เกิดเมื่อ 8 กันยายน พ.ศ. 2477 สถิติการชก 32 ครั้ง ชนะ 22 (น็อค 18) เสมอ 1 แพ้ 9
โซโมดิโอขึ้นชกมวยสากลครั้งแรกประมาณเดือนธันวาคม พ.ศ. 2496 ชนะคะแนน ยัง แกรี ที่ ฟิลิปปินส์ จากนั้นขึ้นชกชนะเป็นส่วนใหญ่ รวมทั้งเคยชกชนะน็อค สมเกียรติ ลูกมาตุลี ยก 3 ที่ฟิลิปปินส์ โซโมดิโอได้ชิงแชมป์ฟิลิปปินส์รุ่นไลท์เวทเมื่อ 14 มีนาคม พ.ศ. 2502 แพ้คะแนน โบนี่ เอสปิโนซา ไม่ได้แชมป์ โซโมดิโอขึ้นชกแก้มืออีกครั้งเมื่อ 16 สิงหาคม พ.ศ. 2502 คราวนี้ชนะน็อคเอสปิโนซา ยก 7 ได้แชมป์มาครอง แต่พอป้องกันแชมป์ครั้งแรกก็แพ้คะแนนเอสปิโนซาเมื่อ 6 กันยายน พ.ศ. 2502 เสียแชมป์ไป โซโมดิโอชิงแชมป์คืนจากเอสปิโนซาอีกครั้งเมื่อ 7 มีนาคม พ.ศ. 2503 ซึ่งคราวนี้เขาเป็นฝ่ายชนะน็อคในยกที่ 9 จากนั้น ได้ชิงแชมป์ OPBF รุ่นซูเปอร์ไลท์เวทที่ว่างที่มะนิลาเมื่อ 7 พฤษภาคม พ.ศ. 2503 ชนะน็อค ออมทรัพย์ แหลมฟ้าผ่า ยก 12 ได้แชมป์มาครอง
โซโมดิโอป้องกันแชมป์ OPBF ได้ 1 ครั้ง ก็ขึ้นชิงแชมป์โลกรุ่นไลท์เวทเมื่อ 28 ตุลาคม พ.ศ. 2504 แพ้คะแนน โจอี้ บราวน์ ที่ ฟิลิปปินส์ หลังจากนั้น โซโมดิโอขึ้นชกป้องกันแชมป์ OPBF ไว้ได้อีก 4 ครั้งก็เสียแชมป์ไปเมื่อ 22 มิถุนายน พ.ศ. 2507 แพ้น็อค มาโกโตะ วาตานาเบะ ยก 5 จากนั้น โซโมดิโอก็แขวนนวมไป
ฤดูพายุเฮอริเคนแปซิฟิก พ.ศ. 2558
ฤดูพายุเฮอริเคนแปซิฟิก พ.ศ. 2558 เป็นฤดูกาลในอดีต ที่เคยมีการก่อตัวของพายุหมุนเขตร้อน โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม พ.ศ. 2558 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2558 ในตอนกลางของมหาสมุทรแปซิฟิก และไปจบลงในวันที่ 30 พฤศจิกายน พ.ศ. 2558 นี่เป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา จากปรากฏการณ์เอลนีโญ ฤดูนี้จึงมีพายุสูงกว่าค่าเฉลี่ย
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2558 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2559 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2564และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2552
กลุ่มอาการป่วยขณะที่ต่อมไทรอยด์ทำหน้าที่ปกติ
กลุ่มอาการป่วยขณะที่ต่อมไทรอยด์ทำหน้าที่ปกติ  กลุ่มอาการป่วยซึ่งมิใช่ต่อมไทรอยด์  หรือกลุ่มอาการที3 ต่ำ ที4 ต่ำ  เป็นสภาพการปรับตัวหรือการเสียการกำกับของการควบคุมผลป้อนกลับกระตุ้นต่อมไทรอยด์ (thyrotropic feedback control) ซึ่งระดับที3 และ/หรือ ที4 ไม่ปกติ แต่ต่อมไทรอยด์ดูทำหน้าที่ได้ปกติ
สภาวะนี้มักพบในการอดอยาก การป่วยวิกฤตหรือผู้ป่วยในหน่วยอภิบาล รูปแบบฮอร์โมนที่พบบ่อยที่สุดในกลุ่มอาการป่วยขณะที่ต่อมไทรอยด์ทำหน้าที่ปกติ คือ ระดับที3 ทั้งหมดและที่ไม่จับกับโปรตีนต่ำ โดยมีระดับที4 และทีเอสเอช (ฮอร์โมนกระตุ้นต่อมไทรอยด์) ปกติ
Euthyroid sick syndrome
สโมสรฟุตบอลทอตนัมฮอตสเปอร์ในฤดูกาล 2015–16
การแข่งขัน ฤดูกาล 2015–16 จะเป็นฤดูกาลที่ 21 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 38 ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ พร้อมกับพรีเมียร์ลีก, สโมสรจะแข่งขันใน เอฟเอคัพ, ลีกคัพ และ ยูโรปาลีก ฤดูกาลเริ่มต้นระยะเวลาตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016
ผู้เล่นชุดหลัก.
http://www.tottenhamhotspur.com/first-team-profiles
รวมยอดการซื้อผู้เล่นทั้งหมด : £45,600,000
ยอดรวมรายได้ที่เข้ามาทั้งสิ้น: 44,300,000+ ปอนด์
ฤดูร้อน: £45,600,000
รวม: £45,600,000
ฤดูร้อน: £44,300,000+
รวม: £44,300,000+
ฤดูร้อน: £1,300,000-
รวม: £1,300,000-
แบตเตอรี
เรดฮ็อตชิลิเป็ปเปอส์
ลัว เซฺว่เจฺวียน
พชร์ ภเสฐ
พระยาวุฒาธิคุณ (เคน ณ หนองคาย)
&lt;parentid&gt;9783897&lt;/parentid&gt;
&lt;timestamp&gt;2021-12-03T19:57:40Z&lt;/timestamp&gt;
พระยาวุฒาธิคุณ (เคน) เจ้าเมืองหนองคายคนที่ ๓ มีบรรดาศักดิ์เป็นพระปทุมเทวาภิบาล ต่อมาเลื่อนเป็นจางวางเมือง กรมการผู้ใหญ่ที่ปรึกษาราชการเมืองหนองคาย
พระยาวุฒาธิคุณวิบุลยศักดิ์ อัครสุรินทรมหินทรภักดี เจ้าเมืองหนองคายคนที่ ๓ มีนามเดิมว่า ท้าวเคน เป็นบุตรของพระปทุมเทวาภิบาล (บุญมา) เจ้าเมืองหนองคายคนแรก เป็นพระปนัดดาในพระประทุมวรราชสุริยวงศ์ (ท้าวคำผง) เจ้าเมืองอุบลราชธานีศรีวนาลัยประเทศราช สืบเชื้อสายราชวงศ์แสนทิพย์นาบัว จากเจ้าอุปราชนองเมืองหนองบัวลุ่มภู เดิมท้าวเคน รับราชการกับบิดาที่บ้านสิงห์โคกหรือเมืองยโสธร ต่อมาเมื่อพระบาทสมเด็จพระนั่งเกล้าเจ้าอยู่หัว รัชกาลที่ ๓ โปรดเกล้าฯ พระราชทานสัญญาบัตรให้ท้าวสุวอธรรมา (บุญมา) กรมการเมืองยโยธร เป็นพระปทุมเทวาภิบาล เจ้าเมืองหนองคาย และท้าวเคน ผู้บุตรพระปทุมเทวาภิบาล (บุญมา) ได้ไปช่วยราชการบิดาที่เมืองหนองคาย ต่อมาในสมัยพระปทุมเทวาภิบาล (ราชบุตร) ท้าวเคนได้รับพระราชทานสัญญาบัตรเป็น พระอุปฮาด (เคน) อุปฮาดเมืองหนองคาย
ในปี พ.ศ. ๒๔๐๐ พระปทุมเทวาภิบาล (ราชบุตร) เจ้าเมืองหนองคายคนที่ ๒ ถึงแก่อนิจกรรม พระบาทสมเด็จพระจอมเกล้าเจ้าอยู่หัว รัชกาลที่ ๔ ทรงพระกรุณาโปรดเกล้าฯ ให้พระอุปฮาด (เคน) ดำรงตำแหน่งเป็น พระปทุมเทวาภิบาล (เคน) เจ้าเมืองหนองคายคนที่ ๓ พระราชทานเครื่องยศสำหรับเจ้าเมืองประเทศราช ประกอบด้วย พานหมากเงินกลมถมตะทองปากจำหลักกลีบบัว ๑ เครื่องในทองคำ คือ จอกหมาก ๒ ผะอบ ๒ ตลับขี้ผึ้ง ๑ ซองพลู ๑ ซองบุหรี่ ๑ มีดหนีบหมาก ๑ คนโททองคำ ๑ กระโถนเงินถม ๑ ประคำทองสาย ๑ กระบี่บั้งทอง ๕ บั้ง ๑ สัปทนปัสตู ๑ เสื้อทรงประภาศหมวกตุ้มปี่กำมะหยี่สำรับ ๑ ปืนชนวนทองแดงต้นเลี่ยมเงิน ๑ เสื้อเข้มขาบริ้วดี ๑ เสื้อแพรจินเจา ๑ แพรสีติดขลิบ ๑ ส่านไทยปักทอง ๑ ผ้าปูมเขมร ๑ ผ้าลายเกี้ยว ๑ แพรขาวหงอนไก่ลาย ๑ แพรขาวโล่ ๑
เลื่อนบรรดาศักดิ์.
พระบาทสมเด็จพระจุลจอมเกล้าเจ้าอยู่หัว รัชกาลที่ ๕ มีพระบรมราชโองการโปรดเกล้าฯ พระราชทานสัญญาบัตร เลื่อนบรรดาศักดาศักดิ์ พระประทุมเทวาภิบาล (เคน) เจ้าเมืองหนองคาย เป็น พระยาประทุมเทวาภิบาล ผู้สำเร็จราชการเมืองหนองคาย ในวันอังคาร แรม ๑๓ ค่ำ เดือน ๗ ปีมะเส็ง จุลศักราช ๑๒๓๑ ตรงกับปีพุทธศักราช ๒๔๑๒ ความว่า
"...ให้พระประทุมเทวาธิบาล เป็นพระยาประทุมเทวาภิบาล ผู้สำเร็จราชการเมืองหนองคาย ตั้งแต่ ณ วัน ๒ ฯ๑๓ ๗ ค่ำ ปีมเส็งเอกศก ศักราช ๑๒๓๑ เป็นวันที่ ๒๑๐ ในรัชกาลปัตยุกบันนี้"
พระยาวุฒาธิคุณเป็นเจ้าเมืองในหัวเมืองลาวพวนเพียงไม่กี่ท่านที่ได้รับพระราชทานเครื่องราชอิสริยาภรณ์ เพราะท่านได้อุตสาหะในราชการเป็นอันมาก ดังปรากฏในพระหัตถเลขาของ พระเจ้าน้องยาเธอฯ กรมหมื่นประจักษ์ศิลปาคม ข้าหลวงมณฑลลาวกาว ซึ่งนำขึ้นกราบบังคมทูล พระบาทสมเด็จพระจุลจอมเกล้าเจ้าอยู่หัว ความว่า
"เมืองหนองคาย วันที่ ๒๐ เมษายน รัตนโกสินทรศก ๑๑๑ "